CELEX: 32012R1050
Language: ro
Date: 2012-11-08 00:00:00
Title: Regulamentul (UE) nr. 1050/2012 al Comisiei din 8 noiembrie 2012 de modificare a Regulamentului (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului în ceea ce privește siropul de poliglicitol  Text cu relevanță pentru SEE

9.11.2012   
            
            
               RO
            
            
               Jurnalul Oficial al Uniunii Europene
            
            
               L 310/45
            
         REGULAMENTUL (UE) NR. 1050/2012 AL COMISIEI
   din 8 noiembrie 2012
   de modificare a Regulamentului (UE) nr. 231/2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului în ceea ce privește siropul de poliglicitol
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 14,
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Regulamentul (UE) nr. 231/2012 al Comisiei (3) stabilește specificații pentru aditivii alimentari enumerați în anexele II și III la Regulamentul (CE) nr. 1333/2008.
            
         
               (2)
            
            
               Autoritatea Europeană pentru Siguranța Alimentară (denumită în continuare „autoritatea”) a emis un aviz privind siguranța siropului de poliglicitol, luând în considerare specificațiile propuse de solicitant la 24 noiembrie 2009 pentru utilizarea ca aditiv alimentar (4). Aditivul alimentar a fost autorizat ulterior pe baza unor utilizări specifice și i s-a atribuit numărul E 964 prin Regulamentul (UE) nr. 1049/2012 al Comisiei din 8 noiembrie 2012 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea siropului de poliglicitol în mai multe categorii de produse alimentare (5). Prin urmare, ar trebui adoptate specificații pentru acest aditiv alimentar.
            
         
               (3)
            
            
               Este necesar să se țină seama de specificațiile și tehnicile analitice pentru aditivi propuse de Comitetul mixt FAO/OMS de experți pentru aditivii alimentari.
            
         
               (4)
            
            
               Prin urmare, Regulamentul (UE) nr. 231/2012 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 231/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în statele membre.
      Adoptat la Bruxelles, 8 noiembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  JO L 83, 22.3.2012, p. 1.
   
      (4)  Grupul pentru aditivi alimentari și surse nutritive adăugate în alimente al EFSA (ANS); Aviz științific privind utilizarea siropului de poliglicitol ca aditiv alimentar ca urmare a unei solicitări din partea Comisiei Europene. EFSA Journal 2009; 7(12):1413.
   
      (5)  A se vedea pagina 41 din prezentul Jurnal Oficial.
   
      ANEXĂ
      În anexa la Regulamentul (UE) nr. 231/2012 se introduce următoarea rubrică pentru E 964 după rubrica pentru E 962:
      
         „E 964 SIROP DE POLIGLICITOL
         
         
                     
                        Sinonime
                     
                  
                  
                     Hidrolizat de amidon hidrogenat, sirop de glucoză hidrogenat și poliglicitol.
                  
               
                     
                        Definiție
                     
                  
                  
                     Un amestec constituit în principal din maltitol și sorbitol și cantități mai mici de oligo- și polizaharide hidrogenate și maltrotriitol. Se fabrică prin hidrogenarea catalitică a unui amestec de hidrolizați ai amidonului, constând în glucoză, maltoză și polimeri ai glucozei cu masă moleculară mai mare, în mod similar cu procesul de hidrogenare catalitică utilizat pentru fabricarea siropului de maltitol. Siropul rezultat se desărează prin schimb de ioni și se concentrează la nivelul dorit.
                  
               
                     Einecs
                  
                  
                      
                  
               
                     Denumire chimică
                  
                  
                     Sorbitol: D-glucitol
                  
               
                     Maltitol: (α)-D-Glucopiranozil-1,4-D-glucitol
                  
               
                     Formulă chimică
                  
                  
                     Sorbitol: C6H14O6
                     
                  
               
                     Maltitol: C12H24O11
                     
                  
               
                     Masă moleculară
                  
                  
                     Sorbitol: 182,2
                  
               
                     Maltitol: 344,3
                  
               
                     Compoziție
                  
                  
                     Conține nu mai puțin de 99 % zaharide hidrogenate totale raportat la substanța anhidră, nu mai puțin de 50 % polioli cu masă moleculară superioară, nu mai mult de 50 % maltitol și nu mai mult de 20 % sorbitol raportat la substanța anhidră.
                  
               
                     
                        Descriere
                     
                  
                  
                     Lichid vâscos, limpede, incolor și inodor
                  
               
                     
                        Identificare
                     
                  
                  
                      
                  
               
                     Solubilitate
                  
                  
                     Foarte solubil în apă și ușor solubil în etanol
                  
               
                     Testul pentru maltitol
                  
                  
                     Test pozitiv
                  
               
                     Testul pentru sorbitol
                  
                  
                     La 5 g probă se adaugă 7 ml metanol, 1 ml benzaldehidă și 1 ml acid clorhidric. Se amestecă și se agită cu un agitator mecanic până se formează cristale. Se filtrează cristalele și se dizolvă în 20 ml de apă adusă la fierbere conținând 1 g de bicarbonat de sodiu. Se filtrează cristalele, se spală cu 5 ml de amestec de apă cu metanol (1 parte la 2 părți) și se usucă la aer. Cristalele de derivat de monobenziliden al sorbitolului astfel obținute se topesc între 173 și 179 °C.
                  
               
                     
                        Puritate
                     
                  
                  
                      
                  
               
                     Conținut de apă
                  
                  
                     Nu mai mult de 31 % (metoda Karl Fischer)
                  
               
                     Cloruri
                  
                  
                     Nu mai mult de 50 mg/kg
                  
               
                     Sulfați
                  
                  
                     Nu mai mult de 100 mg/kg
                  
               
                     Zaharuri reducătoare
                  
                  
                     Nu mai mult de 0,3 %
                  
               
                     Nichel
                  
                  
                     Nu mai mult de 2 mg/kg
                  
               
                     Plumb
                  
                  
                     Nu mai mult de 1 mg/kg”